ПРОТОКОЛ  № 12
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  18 март  2013 г.

ПРЕДСЕДАТЕЛСТВАЩ заседанието – КАМЕН СИТНИЛСКИ, поради отсъствието на Незабравка Стоева, която председателства друга комисия, извършваща проверка за спазване на принципа за случайно разпределение на делата във Върховния административен съд по време на настоящото заседание.

При разглеждането на материалите относно взаимодействието с Инспектората към ВСС присъства Весела Николова – инспектор в Инспектората към ВСС. 

І. Взаимодействие с Инспектората към Висшия съдебен съвет:

1. ОТНОСНО: Акт № СС-01-3/11/26.02.2013 г. за резултатите от извършена от Инспектората към ВСС проверка в Софийски градски съд по сигнал № Ж-02-22/2012 г. и заповеди № СС-01-3/14.01.2013 г. и № СС-01-3/04.02.2013 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Приема за сведение Акт № СС-01-3/11/26.02.2013 г. за резултатите от извършена от Инспектората към ВСС проверка в Софийски градски съд по сигнал № Ж-02-22/2012 г. и заповеди № СС-01-3/14.01.2013 г. и № СС-01-3/04.02.2013 г. на Главния инспектор на ИВСС.
2. Административният ръководител на Софийски градски съд да уведоми комисията за изпълнението на дадените с акта препоръки по отношение на съдиите, за които е констатирано поведение, покриващо състав на дисциплинарно нарушение. 

2. ОТНОСНО: Информация от апелативния прокурор на Апелативна прокуратура гр. Бургас за резултатите от извършена проверка в прокуратурите от апелативния район във връзка със спазване на сроковете на наблюдаваните през 2012 г. досъдебни производства с предмет на престъпление недвижими имоти – чл. 209 – чл. 212 от НК

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
1. Приема за сведение информацията от апелативния прокурор на Апелативна прокуратура гр. Бургас за резултатите от извършена проверка в прокуратурите от апелативния район във връзка със спазване на сроковете на наблюдаваните през 2012 г. досъдебни производства с предмет на престъпление недвижими имоти – чл. 209 – чл. 212 от НК.
2. С цел да се обобщи практиката по посочените дела, след получаване на резултатите от всички извършените проверки в изпълнение на решението на КПУКИВИВСС по протокол № 2/14.01.2013 г., същите да се изпратят на Главния прокурор с предложение  за извършване на комплексна проверка по водените досъдебни производства с предмет на престъпление недвижими имоти – чл. 209 – чл. 212 от НК по апелативни региони - колко от тях са приключили с основен акт, колко са прекратени и колко са висящи. 
Резултатите от проверката да се анализират, включително причините за големия брой прекратени дела и причините относно недобрите резултати по тези разследвания,  и да се набележат съответните мерки за тяхното по-бързо и по-ефективно приключване, включително и чрез възлагане разследването на следователи.

3. ОТНОСНО: Информация от апелативния прокурор на Апелативна прокуратура гр. Варна за резултатите от извършена проверка в прокуратурите от апелативния район във връзка със спазване на сроковете на наблюдаваните през 2012 г. досъдебни производства с предмет на престъпление недвижими имоти – чл. 209 – чл. 212 от НК

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от апелативния прокурор на Апелативна прокуратура гр. Варна за резултатите от извършена проверка в прокуратурите от апелативния район във връзка със спазване на сроковете на наблюдаваните през 2012 г. досъдебни производства с предмет на престъпление недвижими имоти – чл. 209 – чл. 212 от НК.

4. ОТНОСНО: Информация от председателя на Окръжен съд гр. Враца за резултатите от извършена проверка относно спазване на принципа на случайното разпределение на делата.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от председателя на Окръжен съд гр. Враца за резултатите от извършена проверка относно спазване на принципа на случайното разпределение на делата.

5. ОТНОСНО: Обсъждане на предложение за изпълнението на  т. 4 от Годишната програма за дейността на комисията – извършване на съвместни ад-хок проверки относно спазването на принципа за случайно разпределение на делата. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага обсъждането на предложението за следващото заседание на комисията.

ІІ. По Закона за предотвратяване и установяване на конфликт на интереси:

6. ОТНОСНО: Решение на комисия „Съдебна администрация” на ВСС по протокол № 9/06.03.2013 г. във връзка със сигнал вх. № 94-00-107/30.01.2013 г. от ....................... от гр. Видин относно проведен конкурс за назначаване на съдебен служител в Районен съд гр. Видин.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Потвърждава решението си по протокол № 5/04.02.2013 г., т. 9 и изпраща преписката на Комисията по професионална етика и превенция на корупцията, по компетентност.

7. ОТНОСНО: Проект на Споразумение между Комисията по предотвратяване и установяване на конфликт на интереси и взаимодействие с Инспектората към ВСС и Комисията за предотвратяване и установяване на конфликт на интереси.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага обсъждането на проекта на споразумение за следващото заседание на комисията.

8. ОТНОСНО: Декларации по чл. 12 от ЗПУКИ. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

8.1. ПРИЕМА декларациите по чл. 12 от ЗПУКИ по приложения списък.
8.2. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.
8.3. КОНСТАТИРА неизпълнение на разпоредбата на чл. 13, ал. 1 от ЗПУКИ относно срока за подаване на декларациите по т. 3, 4, 5 и 6 от приложения списък.
8.4. Неподадените в срок декларации от приложения списък да се докладват на първото заседание на комисията през м. април 2013 г.

ЗА ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /П/

КАМЕН СИТНИЛСКИ